laion/Wikipedia-Exotic huggingface dataset:
אזרבייג'ן במשחקים הפאראלימפיים

אזרבייג'ן השתתפה לראשונה במשחקים הפאראלימפיים באטלנטה (1996), ומאז משתתפת במשחקים דרך קבע. עד המשחקים הפאראלימפיים סיאול (1988) התחרו הספורטאים האזרים במסגרת המשלחת הסובייטית, ובמשחקים הפאראלימפיים ברצלונה (1992), שנערכה זמן קצר לאחר פירוק ברית המועצות, התחרו האזרים במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף השתתפה אזרבייג'ן לראשונה במשחקים הפאראלימפיים בייג'ינג (2022). אזרבייג'ן החלה להתחרות בשנת 1996, אולם זכתה במדליה הפאראלימפית הראשונה שלה רק ארבע שנים לאחר מכן, במשחקים הפאראלימפיים סידני (2000) כשילנה טרנובה זכתה במדליית הכסף בתחרות הקליעה, עם 622.7 נקודות. במשחקים הפאראלימפיים אתונה (2004) הצליחה המשלחת האזרית לזכות בשתי מדליות זהב, לראשונה בתולדותיה. האתלט אולג פניוטין זכה במדליית הזהב בקפיצה לרוחק (קטגוריה F12) כשקבע שיא עולם של 7.25 מטרים, והג'ודוקא איהם זקייב זכה בזהב (מעל 100 ק"ג) כשניצח בגמר התחרות את הבריטי איאן רוז. במשחקים הפאראלימפיים בייג'ינג (2008) זכה זקייב במדליית זהב נוספת, עם ניצחון בגמר התחרות מעל 100 ק"ג על הסיני סונג ואנג, והאתלט אולוחאן מוסאייב זכה במדליית זהב שנייה למשלחת עם שיא עולם של 13.49 מטרים (קטגוריה F55/56) בהדיפת כדור ברזל. במשחקים הפאראלימפיים לונדון (2012) הכפילה המשלחת האזרית את כמות מדליות הזהב והכסף בהן זכתה, כשהוסיפה ארבע מדליות זהב וחמש מדליות כסף. במשלחת בלטה השחיינית נטלי פרונינה שזכתה במדליית זהב במקצה ל-100 מטר חזה (קטגוריה SB12), ואף קבעה שיא עולם של 1:16.17 דקות, והוסיפה ארבע מדליות כסף. אזרבייג'ן במשחקים האולימפיים אזרבייג'ן במשחקים האולימפיים לנוער מדיה וקבצים בנושא אזרבייג'ן במשחקים הפאראלימפיים בוויקישיתוף Sydney 2000 Paralympic Games Shooting Mixed Free Pistol SH1 ATHENS 2004 Paralympic Games Athletics Men's Long Jump F12 ATHENS 2004 Paralympic Games Judo Men's Over 100 kg Beijing 2008 Paralympic Games Judo Men's Over 100 kg Beijing 2008 Paralympic Games Athletics Men's Shot Put F55/56 Women's 100m Breaststroke - SB12
מרצדס-בנץ CLS-קלאס

מרצדס-בנץ CLS-קלאס (Mercedes-Benz CLS-Class) היא מכונית סלון המיוצרת על ידי החברה הגרמנית מרצדס החל משנת 2004. דגם ה-ברבוס רוקט מתוצרת יצרנית הרכב הגרמנית בראבוס (שם מלא: "BRABUS GmbH") מבוסס על דגם "מרצדס-בנץ CLS-קלאס". פרק זה לוקה בחסר. אנא תרמו לוויקיפדיה והשלימו אותו. המרצדס-בנץ CLS-קלאס הושקה לראשונה בשנת 2004 עם מנוע V6 או V8 עם הספק מרבי של 507 כ"ס. (2004-2010) סדרת ה-W219 (2010-היום) סדרת ה-W218 סדרת W219 סדרת W218 מדיה וקבצים בנושא מרצדס-בנץ CLS-קלאס בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
דילי (מחוז)

מחוז דילי (בטטום: Díli) הוא אחד מתוך 13 המחוזות של מזרח טימור, המחוז נמצא על החוף הצפוני של המדינה. האוכלוסייה במחוז מונה 173,541 אנשים שחיים בשטח של 372 קמ"ר. בירת המחוז היא העיר דילי, הבירה הלאומית של המדינה. מחוז זה הוא הקטן ביותר מכל מחוזות המדינה המחוז מחולק ל-6 גזרות מרכזיות והן: כריסטו ריי (באנגלית: Cristo Rei) דום אליקסו (באנגלית: Dom Aleixo) מטינרו (באנגלית: Metinaro) ניין פטו (באנגלית: Nain Feto) ורה קרוז (באנגלית: Vera Cruz) מדיה וקבצים בנושא מחוז דילי בוויקישיתוף לפי מפקד אוכלוסין שנערך בשנת 2004 ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מולדובה במשחקים הפאראלימפיים

מולדובה השתתפה לראשונה במשחקים הפאראלימפיים באטלנטה (1996), ומאז משתתפת במשחקים דרך קבע. עד המשחקים הפאראלימפיים סיאול (1988) התחרו הספורטאים המולדובים במסגרת המשלחת הסובייטית, ובמשחקים הפאראלימפיים ברצלונה (1992), שנערכה זמן קצר לאחר פירוק ברית המועצות, התחרו ספורטאיה במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף לא נטלה מולדובה חלק מעולם. מולדובה החלה להתחרות בשנת 1996, וזכתה בשתי מדליות ארד פאראלימפיות בהופעת הבכורה. האתלט ניקולאי טצ'ומאק זכה במדליית הארד במרוץ ל-10,000 מטרים (קטגוריה T12) עם תוצאה של 34:36.85 דקות, ושחקן טניס השולחן ולדמיר פולקנוב זכה במדליית ארד בתחרות היחידים. ביתר המשחקים אליהם שלחה מולדובה משלחת, לא הצליחו נציגיה לזכות במדליה פאראלימפית. מולדובה במשחקים האולימפיים מולדובה במשחקים האולימפיים לנוער Atlanta 1996 Paralympic Games Athletics Men's 10,000 m T12 Atlanta 1996 Paralympic Games Table Tennis Men's Singles 8
צבי יחמורי

צבי יחמורי או צבי אדרעה (שם מדעי: Nanger dama) הוא מין של אנטילופה מתת-משפחת הצבאיים החיה במרכז ומערב אפריקה. מין זה שויך בעבר לסוג צבי תחת השם המדעי: (Gazella dama), אולם כיום מסווג בסוג צבי דק-צוואר. הצבי היחמורי הוא בין הגדולים והיפים שבצבאים: גובהו בכתפיים: 120-90 ס"מ, אורך ראשו וגופו: 165-140 ס"מ, אורך זנבו: 35-25 ס"מ, ומשקלו: 75-40 ק"ג. קיימים שני תת-מינים עיקריים: צבי מוהר או צבי יחמורי מערבי פרוותו בצבע חום אדמדם כהה למעט הראש, השפתיים, הבטן, הרגליים וחלקו האחורי שהם לבנים. לחייו בדרך כלל בצבע חום אדמדם בהיר, ופס שחור עבה מתוח מהעין לאף. בעבר תפוצתו הייתה במדינות: מרוקו, סודאן, מאוריטניה, וסנגל, לאחר שנכחד בטבע הושב בעזרת גני חיות למדינות מרוקו, סנגל, ותוניסיה. צבי אדום צוואר או צבי יחמורי מזרחי צווארו בצבע חום אדמדם כהה, חלק מגבו בצבע חום אדמדם בהיר, ושאר חלקי גופן לבנים. תפוצתו היא במדינות: צ'אד, מאלי, וניז'ר. לשני תת-המינים עיניים גדולות ואף קטן ושחור, צוואר ארוך ואדום וכתם לבן באמצעו, רגליים ארוכות ודקות, זוג קרניים בינוניות ומחורצות בצורת S הפוכה ובאורך של 20-35 ס"מ לזכרים, וקצרות ודקות יותר לנקבות. תפוצתם של שני תתי- המין היא במדינות צ'אד, מאלי, ניז'ר, סנגל, תוניסיה, ומרוקו. בעבר הוא היה מצוי גם במאוריטניה, וסודאן אך נכחד משם. בית גידולם כולל מדבריות, הרים, וסלעים. הצבאים היחמורים חיים בעדרים מעורבים של זכרים ונקבות עם 20-10 פרטים, המסתובבים באזורים נרחבים כדי למצוא מספיק צמחייה ומים כדי לשרוד. במהלך התחלפות העונות הם נודדים, ומצטרפים לעדרים גדולים של כמה מאות, ונעים צפונה למדבר סהרה בתחילת עונת הגשמים וחזורים דרומה אל אזור צמחיית הסאהל בעונה היבשה. תזונתם כוללת: עשבים, עלים, פרות, לעיתים הם עומדים על רגליהם האחוריות בדומה לג'רנוק כדי להגיע לעלים של עצי השיטה. עונת הרבייה מתרחשת בין חודשי מרץ ויוני, ועופר אחד נולד לאחר הריון של שישה חודשים וחצי או מאוחר יותר. בימיו הראשונים העופר שוהה חבוי בצמחייה, ומסוגל לעקוב אחרי אימו לאחר כמה ימים; כשבוע לאחר לידתו הוא מסוגל לרוץ במהירות בקצב של הבוגרים. הזכרים טריטוריאליים בעונת הרבייה, אוספים הרמון של מספר נקבות, ומסמנים את הטריטוריה שלהם עם צואה, שתן, והפרשות מבלוטות הריח שמתחת לעיניים. העופרים נגמלים בסביבות שישה חודשים, ומגיעים לבגרות בגיל: 12-9 חודשים לנקבות, 24-18 לזכרים. הטורפים של הצביים בטבע הם אריות, נמרים ברדלסים צבועים, זאבים טלואים ולפעמים גם תנים ופיתונים. במשך שנים הצביים היחמורים ניצודו במספרים גדולים מאוד שגרמו לתת-המין "צבי מוהר" להכחדה מוחלטת בטבע ול"צבי אדום צוואר" לסיווג על ידי IUCN כב-סכנת הכחדה חמורה, כמו כן הצביים לעיתים קרובות מתים בשל חוסר מים בעונות בצורת, מחלות, כריתת עצים, ולחץ מפני תיירים בתקופה החמה הגורם להם לעיתים למוות. קיימים מספר גרעיני רבייה בגני חיות באפריקה ובאמריקה העתידים לשחרר עדרים לטבע. תוחלת החיים של צבי יחמורי היא כ-12 שנים. מדיה וקבצים בנושא צבי יחמורי בוויקישיתוף צבי יחמורי, באתר ITIS (באנגלית) צבי יחמורי, באתר NCBI (באנגלית) צבי יחמורי, באתר Animal Diversity Web (באנגלית) צבי יחמורי, בבסיס הנתונים ARKive (באנגלית) צבי יחמורי, באתר האנציקלופדיה של החיים (באנגלית) צבי יחמורי, באתר GBIF (באנגלית) צבי יחמורי באתר הרשימה האדומה של IUCN
Mageia

מָגֵאיַה (באנגלית: Mageia. מקור השם בשפה היוונית: μαγεία, קסם) היא הפצת לינוקס חופשית, שהחלה בתור נגזרת של הפצת הלינוקס מנדריבה. ההפצה בגרסתה הראשונה פורסמה לראשונה ביוני 2011. Mageia נוצרה משנת 2010 בתור נגזרת של הפצת הלינוקס מנדריבה, על ידי עובדים, מפתחים, משתמשים, ותומכים שפרשו מקהילת תומכי מנדריבה. ב־2 בספטמבר 2010 "Edge IT" - אחת מחברות הבת של מנדריבה, נכנסה לתהליך פירוק כתוצאה מפסיקת בית המשפט לענייני מסחר בפריז, תהליך שהסתיים ב־17 בספטמבר באותה שנה, אז חוסלו נכסי החברה ועובדיה פוטרו. למחרת, ב־18 בספטמבר 2010, חלק מהעובדים שפוטרו, שהיו אחראים בעיקר על פיתוח תחזוקת והפצת מנדריבה לינוקס, יחד עם מספר חברי קהילת ההפצה, הודיעו על הקמת Mageia, עם התמיכה של חברים רבים בקהילה של המפתחים, משתמשים ועובדים של מנדריבה לינוקס. נכון לספטמבר 2012, זכתה ההפצה להתעניינות גבוהה יחסית, והדבר מתבטא בדירוג גבוה במצעד הפצות הלינוקס שבאתר DistroWatch‏. ב־Mageia אפשר להשתמש בכל סביבות שולחן העבודה העיקריות. כפי שהיה נהוג במנדריבה לינוקס (לשעבר מנדרייק), KDE Plasma היא הסביבה הראשית ובה נעשה השימוש הרב ביותר. משתמשי הקצה יכולים להוריד את KDE ואת GNOME במהדורות המחשה ב־DVD ל־64 סיביות, ואת Xfce במהדורות המחשה ב־DVD ל־32 סיביות ול־64 סיביות, וכל סביבה אחרת נמצאת במהדורת ההתקנה המלאה ל־DVD. נעשה שימוש במרכז הבקרה של Mageia.‏ LXDE, LXQt, Cinnamon, MATE וגם Enlightenment זמינות. הפצת Mageia מציעה מבחר גדול מאוד של יישומים, כמו יישומים לשיפור הפרודקטיביות ומגוון רחב של משחקים. היא הייתה הפצת הלינוקס הראשונה שבה MariaDB החליפה את MySQL של חברת אורקל. התכנון המקורי של Mageia היה לפרסם גרסה חדשה במַחזוריוּת של 9 חודשים, ולתמוך בכל גרסה למשך 18 חודשים. כעת, הגרסאות החדשות מתפרסמות כאשר קהילת הפיתוח של Mageia מרגישה שהגרסה החדשה מוכנה – מבחינת איכות ויציבות. הגרסה היציבה העדכנית היא Mageia 9. מדיה וקבצים בנושא Mageia בוויקישיתוף אתר האינטרנט הרשמי של Mageia (בשפות מרובות) Mageia, ברשת החברתית אקס (טוויטר) Mageia, סרטונים בערוץ היוטיוב על אטימולוגית המילה mageia מאמר אודות הפיצול במנדריבה מאמר נוסף אודות ההכרזה על הפיצול סקירה אודות ההפצה ושחרורה Mageia 1 : la variante purement communautaire de Mandriva est disponible Ex-Mandriva Linux staff fork the distro - The Inquirer Mandriva Fork Announced by Former Employees Mageia : un prochain fork de Mandriva EDGE-IT à paris sur SOCIETE.COM (444481204) Edge-IT, le faux nez de Mandriva, en liquidation judiciaire ההצהרה הרשמית DistroWatch.com: Put the fun back into computing. Use Linux, BSD
דרגות הכוחות המזוינים של רוסיה

הדרגות בכוחות המזוינים של רוסיה מבוססות על סדר הדרגות בכוחות המזוינים של ברית המועצות, עם הבדלים קטנים בשוליים. הן הוגדרו בחוק שהתקבל ב-11 בפברואר 1993. דרגת מרשל רוסיה הוענקה פעם אחת לשר ההגנה לשעבר איגור סרגייב. דרגת "אדמירל צי" הוענקה שלוש פעמים למפקדי הצי בעבר ובהווה. דרגת "גנרל הצבא" הוענקה 58 פעמים. חלק מהקצינים בדרגה זו שירתו בכוחות הביטחון ולא בצבא. בעקבות הרפורמה הצבאית של שנת 2010 הופסקה הענקתן של דרגות פרפורשצ'יק ומיצ'מן. מדיה וקבצים בנושא דרגות הכוחות המזוינים של רוסיה בוויקישיתוף חוק המגדיר דרגות צבאיות (ברוסית)
מיכל רבינוביץ' (פירושונים)

האם התכוונתם ל... יחיאל מיכל רבינוביץ – רבה של שטוצ'ין ומחבר "אפיקי ים" יחיאל מיכל רבינוביץ (שינובקה) – רבן של באוריצ'ה ושינובקה, סבו של רבי יחיאל מיכל רבינוביץ שנקרא על שמו יחיאל מיכל רבינוביץ (דומברוביץ) – רבן של רובלה ודומברוביץ יחיאל מיכל רבינוביץ (נובומינסק) – רבן של סטרוקונסטנטינוב (קונסטנטין ישן) ומינסק מזובייצקי (נובומינסק) ישראל מיכל רבינוביץ – מלומד יהודי פריזאי, מתרגם התלמוד לצרפתית מאיר מיכל רבינוביץ – רב ליטאי, מחבר "המאיר לעולם" מיכל יצחק רבינוביץ' – סופר, עיתונאי, מו"ל ופעיל ציוני מיכל רבינוביץ' – עיתונאית ומגישת חדשות הערב בערוץ כאן 11 שמואל מיכל רבינוביץ' – מחבר הספר "תולדות ש"ם" (וילנה תרס"ז) אוצר הגאונים, פריט 9315. אוצר הגאונים, פריט 9314.
פאניוניוס (כדורגל)

מועדון הכדורגל פאניוניוס (ביוונית: Πανιώνιος Γυμναστικός Σύλλογος Σμύρνης; "איגוד ההתעמלות של סמירנה") הוא מועדון כדורגל יווני מאתונה, בירת יוון. הקבוצה נוסדה בשנת 1890 על ידי מספר גדול של תושבים מהעיר סמירנה שחיו בעיר דאז. בזמנו פאניוניוס שימשה לקבוצת מוזיקה וספורט, ושמה היה "קבוצת המוזיקה והכדורגל אורפאוס". בשנת 1893 מספר חברים בקבוצת אורפאוס החליטו על הפיכת פאניוניוס לקבוצת ספורט, והרחקתה מהמוזיקה, מה שגרם לפאניוניוס להשתתף ביותר ויותר אירועי ספורט, שמה שונה ל"מועדון הספורט אורפאוס". רק בשנת 1898 שונה שם הקבוצה לפאניוניוס G.G.S., מה שגם גרם למועדון הספורט להשתתף באירועי ספורט בינלאומיים. הקבוצה משחקת בליגה היוונית הראשונה. פאניוניוס מעולם לא זכתה באליפות הליגה היוונית אך היא זכתה פעמיים בגביע היווני: פעם אחת ב-1979 ופעם אחרת ב-1998. מדיה וקבצים בנושא פאניוניוס בוויקישיתוף אתר האינטרנט הרשמי של פאניוניוס פאניוניוס, ברשת החברתית פייסבוק פאניוניוס, ברשת החברתית אינסטגרם פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
אפקט הגזע האחר

אפקט הגזע האחר או בקצרה אפקט הגזע (באנגלית: cross-race effect, own-race effect, other-race effect, או own race bias) הוא תופעה מתחום תפיסת פרצופים וזיהוי פנים (תת תחום הנחקר באתולוגיה אנושית ובפסיכולוגיה חברתית), לפיה אדם תופס, מבצע עיבוד קוגניטיבי ומזהה בקלות רבה יותר פרצופים של אנשים השייכים אתנית במראה שלהם לגזע בו גדל. בשל התופעה, אדם לבן יזהה בקלות הבדלים בין פרצופים של אנשים לבנים, אך אנשים ממוצא סיני, למשל, ייראו לו זהים, והוא יתקשה לזהות הבדלים בין הפרצופים. בהתאם, אדם סיני יתקשה בזיהוי פרצופי אנשים לבנים. ממחקרים שנעשו נמצא כי הזיהוי המשופר בגזע שבו נולד האדם, אינו מולד, אלא הוא תוצאה של למידה הנובעת מסביבתו הטבעית של האדם, בה גדל. בהתאם לכך, ילדים שאומצו וגדלו בסביבה של אנשים שאינם שייכים למוצא האתני שלהם, זיהו פרצופים ממוצא זה שאינו שלהם בצורה טובה יתר, והתקשו בזיהוי אנשים ממוצאם המקורי. בנוסף, נראה כי ניתן לשפר יכולת זיהוי פנים של קבוצה אתנית אחרת, באמצעות למידה – ככל שהאדם בא במגע עם אנשים מקבוצה אחרת, עולה הסיכוי לזהות הבדלים בפניהם בקלות רבה יותר. לאפקט הגזע האחר, כמו לכלל חקר זיהוי הפרצופים, יש השלכות משמעותיות במספר תחומים. בין השאר נדרשת מודעות לתופעה זו בתחום זיהוי חשודים בעבירה פלילית במסגרת מסדר זיהוי, נוהל המתקיים במסגרת חקירה משטרתית, במהלכו עד שראה חשוד בנסיבות מפלילות, מנסה לזהות אותו בתוך קבוצה של אנשים שאמורים להיות דומים לו במראה. למשל, כשהאדם לבן צופה בחשוד לבן, הוא עשוי לקלוט בעיקר פרטים משניים בדמותו (כי הפרטים הבולטים כמו צבע עורו דומים כבר לקבוצה אליה שניהם שייכים), דבר שעשוי לסייע לאחר מכן במסדר הזיהוי שלו; לעומת זאת, כשהוא נחשף לחשוד אפרו-אמריקאי, הוא עשוי לקלוט בעיקר פרטים ראשוניים ובולטים בדמותו, וכך עשוי להתבלבל במהלך מסדר זיהוי שכולל מספר אנשים אפרו-אמריקאים. דרך אפשרית אחת להפחית את ההשפעה ולא ליצור הטיה לרעת החשוד במסדרי זיהוי, היא לדאוג לכך שהחוקר המשטרתי יהיה שייך לקבוצה האתנית של החשוד ולא לזו של העד המזהה, כדי שיוכל ליצור מסדר בו הניצבים דומים לחשוד במאפיינים רבים, ולא ייווצר מסדר בו החשוד בולט למדי בין הניצבים. במחקר בתחום זה שנערך בישראל, נדרשו ערבים ויהודים ממוצא מזרחי ואשכנזי לזהות במסדר זיהוי פנים שראו דקות ספורות לפני כן. בהתאם לאפקט הגזע, עלה במחקר אחוז טעויות גבוה בקרב כל אחת מהקבוצות כשנדרשו לזהות אנשים מקבוצה אתנית שונה; אחוז הטעויות הגבוה ביותר היה כשיהודים התבקשו לזהות פנים של ערבי. אפליה אתניות קבוצת פנים וקבוצת חוץ הומוגניות של קבוצת חוץ פרוסופגנוזיה תורת הגזע גזענות סטריאוטיפ עמק המוזרות People Are Poor at Cross-Race Facial Recognition Because They Concentrate on Racial Features Rather than Individual Features, According to New Study, באתר האגודה האמריקנית לפסיכולוגיה (באנגלית) Kate Shaw, "They all look alike": Understanding the "other race effect", באתר arstechnica (באנגלית) דורון מנשה ורביע עאסי, טעות בזיהוי חזותי של חשודים: הזמנה למחקר ורפורמה, משפטים, ל"ה, תשס"ה, עמ' 260-261 Arye Rattner, Gabriel Weimann & Gideon Fishman, “Cross Ethnic Identification and .Misidentification, The Israeli Case,” 74 Sociology and Social Research 73 (1990)
כריס אלן

כריס אלן (באנגלית: Chris Allen, נולד ב-13 בנובמבר 1988 בלורנסוויל שבג'ורג'יה) הוא כדורסלן אמריקאי המשחק בעמדת הקלע. גובהו הוא 1.90. אלן החל את לימודיו בשנת 2007 במישיגן סטייט והפך בשנתו השלישית לשחקן חמישייה. בסוף עונת 2009/10 נזרק אלן ממישיגן סטייט בשל עבירות שונות על חוקי המכללה ועבר לאיווה סטייט. את עונת 2010/11 העביר מחוץ למגרשים בעקבות חוקי ה-NCAA. בעונת 2011/12 במדי מכללתו החדשה רשם ממוצעים של 12.2 נקודות, 2.3 ריבאונדים ו-2.3 אסיסטים ב-29 דקות למשחק. לצד החדירות שלו בהתקפה, מוכר אלן כמי שגם יודע לשחק עבור הקבוצה, למסור ולשחק הגנה דינאמית. כמו כן, אלן הוא בעל יכולת גבוהה לייצר נקודות מחוץ לקשת. בחודש אוגוסט 2012 לפני תחילת המשחקים של עונת 2012/13, חתם אלן על חוזה עם קבוצת מכבי אשדוד מליגת העל הישראלית בכדורסל. באמצע חודש נובמבר עזב השחקן בחזרה לארצות הברית בעקבות ההסלמה במצב הביטחוני במהלך מבצע עמוד ענן. פרופיל, באתר Sports-Reference פרופיל, באתר eurobasket ynet ספורט, מכבי אשדוד: ג'יימי סקין וכריס אלן חתמו, באתר ynet, 22 באוגוסט 2012 כריס אלן באתר "draftexpress" פרופיל השחקן באתר "ESPN" ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
בורוי

בורוי (בפרואזית: Borðoy) הוא אי בצפון מזרח שרשרת איי פארו. שטח האי כ-95 קמ"ר. באי בורוי (נהגה: בורוי) נמצא קלאקסוויק, היישוב השני בגודלו באיי פארו, ובו מתגוררים כ-5000 תושבים. קלאקסוויק גדלה בעקבות התפתחות ענף הדיג באיי פארו, הודות למיקומו על חופו של מפרץ טבעי מוקף הרים. בשנת 1923 פקד את היישוב אסון כאשר רוב סירות הדיג טבעו במהלך סערה בים. ביישוב מוזיאון להיסטוריה של המקום וכנסייה שמגגה תלויה אחת הסירות הבודדות, ששמה 'דורתיה' ששבה בשלום בליל הסערה של 1923 בנוסף לקלאקסוויק נמצאים באי עוד שבעה יישובים קטנים יותר: נוראירי, אניר, ארנאפיורור, סטרונד, נוראטופטיר, דפיל ונוראדפיל. כמו כן, נמצאים באי שלושה כפרים אשר ננטשו בגלל קשיי גישה אליהם: סקאלאטופטיר, מולי ופוסה, בצפון האי. מולי, שננטש בשנת 1994, היה אחד היישובים הנידחים ביותר באי, ועד שנת 1989 לא נסללה דרך אליו. ניתן היה להגיע אליו רק באמצעות מסוק או סירה. מוזיאון קלקסביק תכנן להקים במקום בו עמד הכפר פוסה יישוב כדוגמת היישובים שהיו באזור בימי הביניים ואף רכש את אדמות הכפר לצורך זה, אולם התוכנית לא יצאה אל הפועל. באי חמישה הרים: לוקי (755 מטרים), האפיאל (647 מטרים), בוראויארנס (392 מטרים), ספילסקנוקור (680 מטרים) והלגאפלי (503 מטרים). מדיה וקבצים בנושא בורוי בוויקישיתוף על בורוי באתר planetware, באנגלית
התקופה

התקופה היה מאסף ספרותי עברי אשר ראה אור במוסקבה, ורשה, ברלין, ניו יורק ותל אביב משנת תרע"ח-1918 עד שנת תש"י-1950, בהוצאת שטיבל. עורכו הראשון, ומתווה דרכו, היה דוד פרישמן. בהמשך ערכוהו פישל לחובר, יעקב כהן, יעקב פיכמן, שאול טשרניחובסקי, ואחרים. בכל כרך יצאו לאור סיפורים, תרגומים, שירים, מאמרים ביהדות ובחכמות, ביקורת ספרות וספרים, ורשימות, שחוברו על ידי מיטב הכותבים של התקופה. בשנים תש״ו-תש״ז יצא כתב העת לאור בניו-יורק בעריכתו של יצחק אייזיק זילברשלג. המו״ל באותן שנים היה יוסף שטיבל. פרק זה לוקה בחסר. אנא תרמו לוויקיפדיה והשלימו אותו. "התקופה" היה מאסף בסגנון משכילי, שכלל שירים, סיפורים ותרגומים איכותיים לצד מאמרים רציניים. בתחילת דרכו נקרא בצימאון רב, עקב השתוקקות הקהל העברי לקובץ ספרותי בו סופרים יכתבו ככל העולה על רוחם, אלא שהיותו כמעט תלוש מהמציאות הפוליטית הסוערת של זמנו, ואדישותו לציונות, גררו ביקורות חריפות. כתב ראובן בריינין: 'יפה-הרוח הוא פרישמאן, והיצירה הספרותית כשהיא לעצמה, סלסוליה של הלשון העברית וצעצועיו של הסגנון החביב עליו היו תמיד יקרים לו מכל פּרפּוריה של המחשבה העברית, הלאומית, המבקשת לפלס לה נתיב חדש ולהשפּיע על חיינו אָנו ועל חנוך הדור הבא... התקופה” היא לא תקופתנו אָנו, בני-הדור, כי-אם תקופתו של פרישמאן מיודענו מכבר הימים'. למרות הביקורות, במהירה "התקופה" שימש אכסניה ובמה מרכזית לספרות העברית החדשה. סקירה של 'התקופה' מאה שנה לאחר היווסדו מתארת אותו כ"רבעון עב-כרס, מעין אח צעיר וקצת שובב לכתב-העת 'השילוח'". כל כרכי "התקופה", סרוקים בארכיב האינטרנט פלטיאל בירנבוים, 'חמישים שנה לייסודה של "התקופה"', הדאר מז (תשכ"ח), 655-654. התקופה, תרע"ח–תש"י: ביבליוגרפיה; ערוכה ומסודרת על ידי יהושע ברזלי (פולמן), תל אביב: ההסתדרות הכללית של העובדים העברים בארץ-ישראל – מרכז לתרבות ולחינוך, המדור לספריות, תשכ"א-1961. ש. ש., רשימות ספרותיות: התקופה, הפועל הצעיר, 9 במאי 1919 ש. בס, "התקופה" המחודשת, דואר היום, 6 בדצמבר 1935 נתן גרינבלאט, "התקופה הראשונה": (עשרים שנה להופעת "התקופה"), דבר, 3 ביוני 1938 ידעיה התמהוני, סיורים בקרית־ספר: להתחדשות "התקופה", משמר, 23 בנובמבר 1945 התקופה האמריקאנית, מעריב, 10 באוגוסט 1951, המשך דוד פרישמן, ‏"מתוך ההפֵכה", 1919, הוצאה מוגהת ומוערת, השילוח, 17, דצמבר 2019 ראובן בריינין, התקופה, באתר פרויקט בן-יהודה צור ארליך, ‏"עלה תר"ף", השילוח, 17, דצמבר 2019 ערך זה הוא קצרמר בנושא תולדות עם ישראל. אתם מוזמנים לתרום לוויקיפדיה ולהרחיב אותו.
ניצנוצים

ניצנוצים (באנגלית: Bright Sparks) היא סדרת אנימציה אוסטרלית בריטית המלמדת מדע וטכנולוגיה. הסדרה משלבת גם אנימציה של דמויות וגם לייב אקשן. בישראל הסדרה שודרה לראשונה בשנת 1989 בטלוויזיה החינוכית בדיבוב עברי ובשידורים חוזרים בערוץ זה לאורך שנות ה-90. כמו כן, בשנת 1991 הסדרה שודרה בערוץ הילדים עם דיבוב שונה, ושיר פתיחה אחר. בכל פרק בסדרה הרובוט ניצנץ לקח את הילדים ריקי ואלכס לטיול מסביב לעולם שבמהלכו הם בחנו חידושים שונים בתחומי המדע והטכנולוגיה. ניצנץ (שלמה בר-שביט) - רובוט אינטליגנטי במיוחד שהגיע מהחלל החיצון ומסוגל להפוך לחללית. ניצנץ הגיע לכדור הארץ על מנת ללמד את ריקי ואלכס על תחום המדע והטכנולוגיה ולעיתים רבות הוא הופך את עצמו לחללית על מנת לקחת אותם למקומות שונים ברחבי העולם כדי ללמד אותם דברים שונים. ריקי (יעל בארי) - ילדה בת 12 אשר התיידדה עם ניצנץ. ריקי נוטה להיות יהירה ומנסה כל העת להוכיח שהיא חכמה יותר מאלכס. אלכס (איתי בארלי) - אחיה בן ה-7 של ריקי. אלכס להוט תמיד ללמוד דברים חדשים מניצנץ והוא נוטה לשאול שאלות מטופשות רבות על נושאים שונים. הוא נוטה גם להתווכח רבות עם ריקי. "ניצנוצים", במסד הנתונים הקולנועיים IMDb (באנגלית) "ניצנוצים", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Aptitude

aptitude הוא ממשק משתמש למערכת ניהול החבילות APT. הוא מראה רשימת חבילות תוכנה ומאפשר לבחור להסיר ולהתקין אותן. יחודו הוא במערכת החיפוש שלו המותאמת לתבניות חיפוש גמישות. במקור נבנה בשביל הפצת דביאן אך בהמשך הופיע גם במנהל החבילות RPM ובהפצות נוספות כגון Conectiva. aptitude מבוסס על ספריית מסוף המחשב ncurses, המשלבת אלמנטים השייכים במקור לממשק משתמש גרפי. בנוסף לממשק ncurses, קיים ב-aptitude ממשק שורת פקודה מקיף, הכולל כלים הדומים לאלו הקיימים במשפחת כלי APT (כדוגמת apt-get ,apt-cache, apt-listchanges, וכו'), וממלאים את כל הפונקציות הקיימות ב-APT. בגרסאות מאוחרות של aptitude נוסף ממשק משתמש גרפי מבוסס gtk+. מדיה וקבצים בנושא Aptitude בוויקישיתוף אתר האינטרנט הרשמי של Aptitude (באנגלית) השוואת aptitude מול apt-get ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
האדמו"ר ממונקאטש

האם התכוונתם ל... רבי חיים אלעזר שפירא רבי שלמה שפירא רבי צבי הירש שפירא רבי משה יהודה לייב רבינוביץ רבי ברוך יהושע ירחמיאל רבינוביץ
ואוגר

ואוגר או ואגוי (בפרואזית: Vágar או Vágoy) הוא אחד מ-18 איי פארו, והמערבי מבין האיים הגדולים. שטחו של האי 178 קמ"ר, והוא השלישי בגודלו מבין האיים (אחרי סטריימוי ואסטורוי). מתגוררים באי 2,820 תושבים (נכון לפברואר 2005). צורתו של האי דומה לראשו של כלב, כאשר היישוב סורבאגספיורור בפיו של הכלב, ופייאלאבטן בעין. האגם הגדול באי (ובאיי פארו כולם) הוא אגם סורבגסבטן, והנקודה הגבוהה ביותר היא הארנאפיול שגובהו 722 מטרים. באי 41 הרים. באי נמצא נמל התעופה ואוגר שהוא שדה התעופה היחיד באיי פארו. שדה התעופה נבנה על ידי הצבא הבריטי בתקופת מלחמת העולם השנייה. לאחר המלחמה לא השתמשו בשדה התעופה במשך 20 שנה, בטרם הפך לשדה תעופה אזרחי. כיום עוברים בשדה התעופה כ־170,000 נוסעים מדי שנה. מנהרה תת-ימית שאורכה 5 ק"מ מקשרת את האי עם האיים הקרובים והבירה טורסהאבן. כיום מצויים בוואוגר שלוש עיירות ושלושה כפרים. העיירה הגדולה ביותרה היא מיאואגור בה 1,025 תושבים (2003), הנמצאת במרכז האי, והפכה למרכז המסחר של האי. בעיירה נמצא מוזיאון הממוקם בבית העתיק ביותר באיי פארו. מזרחית למיאואגור נמצא הכפר סאנדאבאגור בו 716 תושבים (2003). גם כפר זה הוא כפר היסטורי, ובמקום נמצאים שרידי יישוב משנת 1200 הכוללים מצבה ועליה רונות. הכפר השלישי בגודלו הוא סורבאגור בו 980 תושבים (2003), והוא נמצא במערב האי. ליד כפר זה נבנה במהלך מלחמת העולם השנייה שדה התעופה של האיים. בתקופת מלחמת העולם התגוררו בכפר למעלה מ-5,000 חיילים בריטיים. בוואוגר שני כפרים נוספים: בואור, 4 ק"מ מערבית לסורבאגור, בו מתגוררים 69 תושבים (2003), וגאסדלור, מערבית לבואור, על גדות פיורד מייקינס בו 16 תושבים. כפר חדש בשם ואטנסויראר, בו מתגוררים 41 תושבים, נבנה בשנת 1921, על ידי שלוש משפחות חוואים. בקצה הצפוני של האי נמצאים שרדי הכפר סלאטאנס שנוסד בשנת 1835. בכפר התגוררו 70 משפחות, אולם הוא נעזב בשנת 1964. כפר נוסף שנוסד בשנת 1833 - ויקאר, בצפון האי, נעזב בשנת 1910. סורבגסבטן פייאלאבטן ואטנסדאלסבטן קבילקינאבטן ארנאפיאל אייסטרוטינדור הוסאפלי בוסדאלאפוסור מולפוסור רייפסאפוסור טינדהולמור גאסהולמור סקרהולמור טרולקנופינגור דונוסדאנגאר פליפסאדראנגור דראנגארניר - ליטלי דראנגור, סטורי דראנגור מדיה וקבצים בנושא ואוגר בוויקישיתוף
חרמשון

חֶרְמְשׁוֹן (שם מדעי: Numenius) הוא סוג של עוף ממשפחת החרטומניים. הסוג מאופיין במקור ארוך, דק ונטוי כלפי מטה הנראה כמו חרמש, ומכאן שמו העברי. עיקר הנוצות של כל המינים בצבע אפור עם שינויים קטנים בהתאם לעונות השנה. הם ניזונים מתולעים וסרטנים שהם מוצאים ליד מקורות מים ואותם הם שולים מהאדמה בעזרת מקורם. בסוג זה 8 מינים: חרמשון ארוך-מקור - Numenius americanus חרמשון גדול - Numenius arquata חרמשון צפוני - Numenius borealis. מין זה כנראה נכחד בשנות השישים. חרמשון מדגסקרי - Numenius madagascariensis חרמשון גמדי - Numenius minutus חרמשון קטן - Numenius phaeopus חרמשון אמריקאי - Numenius hudsonicus. מין שפוצל מהחרמשון הקטן על-ידי חלק מהרשימות. חרמשון טהיטי Numenius tahitiensis חרמשון דק מקור - Numenius tenuirostris. מין זה ככל הנראה נכחד בתחילת המאה ה-21. חרמשונים גדולים עפים חרמשון גדול חרמשון קטן מדיה וקבצים בנושא חרמשון בוויקישיתוף חרמשון, באתר ITIS (באנגלית) חרמשון, באתר NCBI (באנגלית) חרמשון, באתר Animal Diversity Web (באנגלית) חרמשון, באתר האנציקלופדיה של החיים (באנגלית) חרמשון, באתר GBIF (באנגלית) חרמשון, באתר אנציקלופדיה בריטניקה (באנגלית) מילון בעלי חיים א"י (תשכ"ג), 1963, באתר האקדמיה ללשון העברית
האדמו"ר מנדבורנה

האם התכוונתם ל... רבי ישכר בער לייפר (נדבורנה) רבי מרדכי לייפר שהתגורר בבושטינא. רבי איתמר רוזנבוים רבי חיים מרדכי רוזנבוים - בעל ה"דבר חיים" רבי יעקב ישכר בער רוזנבוים - מנדבורנה בעל ה"באר יעקב". רבי אליעזר זאב רוזנבוים